Here is a page extracted from Wikipedia that may contain CSS, HTML, and a lot of unformatted text.

Title: Cascant (Teruel)
Content: Cascant (Cascante del Río en castellano) ye un municipio de la provincia de Teruel, situau en la comarca de la Comunidat de Teruel. La suya población ye de 71 habitants (2018), en una superficie de 32,56 km² y una densidat de 2,53 hab/km².

Toponimia 
Lo toponimo Cascant ye transparent en aragonés y significa salto d'augua en un río. Agustín Ventura Conejero explica la etimolochía de la parola Cascant a partir de lo verbo latino CASICARE ("cayer"), que en castellano da cascada a partir de lo participio pasau -ATA>-ada, a diferencia de l'aragonés que lo fa con lo participio de present -ENTE > -ent.

Dimpués de castellanizar-se como Cascante, nombre oficial dica 1910, prenió l'apelativo del Río en 1920.

En lo termin de Cascant bi ha microtoponimos con components antigos como: El Morrón, Hoya del Lobo, Rodero, El Valladar, La Barraca, Vadillo, Cañadahonda, Los Castillejos, Hortales, La Torreta (con diminutivo -eta fosilizau), La Sunsida/Solsida/Solsina, El Sabucar, Solana del Coscollar, Ceja Travina, Rocha del Batán, Rincón de los Chirones, Plano Corral, Plano Carrascal, La Plana, Los Planos, Puche (castellanización de l'apelliu Puig), El Povil, Longadera, Cuadrillas, Las Crucijadas/Las Crucejadas, Las Covachas/Las Corvachas, Las Quinchas, Las enronas, Los arnachales, Arnachar, Armochares, Ambrigüelas/Ambrihuelas, Baldovín, Fuente de Jaranillo, Fon (de la) Curia/Fon de (la) Curria/Fon de Curra/Fon de la Curia/Fon Curria, Fon del Pino, La font del Piojo/Fon Piojo y Senda de la font del Moro.

Lo microtoponimo Fuen Podrida, cerca de la muga con Villel ye notable porque se troba como Fuente Pudia en la carta de población d'ixa localidat:

Lo chentilicio de los habitants de Cascant lo trobamos como toponimo en lo nombre d'un mont de 1208 entre Tramacastiel y Villel, Cascantino, y en una partida de lo termin de Lo Cuervo, Puntal de Cascantino.

Cheografía 
Ye chunto a lo río Camarena, afluent d'o río Blanco.

Mugas 
Lo suyo termin municipal muga con Cubla, Valacroch, Camarena de la Sierra, Rio Deva, Villel, y un cantón de lo termin de Bellestar.

Historia 
Entre 1488 y 1495 perteneixeba a la sobrecollida de Mont Albán. En 1610 perteneixeba a lo conte de Fuents.

Demografía

Administración

Reparto de concellers

Alcaldes

Referencias